Pampiri e, e na le ditsebe di le 5.
Mafelo a a gololesegileng mo tlhabololong ke dirai tsa bosenyi le borukhutli.
Bosenyi, dipolaano, dipetelelo le dikgothoso tsa mabenkele le tsa dijanaga tsa madi a a kwa godimo di tshosetsa ditiragalo tsa 2010 gonne go bontsha e kete mapodisi a retelelwa ke go laola maemo.
Lefelo la boitapoloso le ke ileng ka le itumelela.
Selo se se bosula se se kileng sa diragala mo sekolong sa rona.
Leba setshwantsho se se fa tlase , mme o kwale tlhamo ka ga sona.
Nagana tiro e o ka ratang go e dira fa o fetsa sekolo. Fana ka mabaka mangwe a a dirang gore tiro e e nne e o e ratang thata. Kwala tlhamo go tlhalosa se.
Araba potso e le NNGWE fela mo karolong ya B, karabo e nne boleele jwa mafoko a a ka nnang 80 - 100.
O bone tšhono ya go amogela le go neelana ka marobalo le dijo tsa ditlhopha tsa kgwele ya dinao di le lesome go tswa mo nageng ya Aforika Borwa ka bophara, mme o tshwanelwa ke go golagana le motlhankedi wa dikamano wa naga e. Mo kwalele lekwalo mme o dire thulaganyo le ena.
Kwala mmuisano o mo go ona o tla buisanang le leloko la lekgotla la sekolo (SGB), ka magodu a a utswang dithoto tsa sekolo, mme a di rekisetsa baagi/ batho ba mo motseng.
Kwala lekwalo la botsalano o le lebise kwa go malomaago, o mo leboge ka fa a go thusitseng ka teng go duela madi a loeto lwa sekolo.
O ne o tsamaya gaufi le mmila mongwe mo toropong ya ga lona. Motho o ne a thulwa ke koloi mme a latlhegelwa ke botshelo. Kwala pegelo e khutshwane ka ga ditiragalo tsa letsatsi leo, o e lebise kwa sepodising.
Araba potso e le NNGWE fela mo karolong ya C. Karabo e nne boleele jwa mafoko a a ka nnang 60 - 80.
Thala posekarata ya keleletsomasego o e lebise kwa baithuting-ka-wena o ba eleletse masego mo ditlhatlhobong tsa bona tsa mophato wa bolesomepedi.
Kwala karata ya taletso e mo go yona o laletsang tsala ya gago go tla go tsenela keteko ya moletlo wa mmino wa setso o o rulagantsweng ke seteišene sengwe sa radio kwa letamong la Mmatlasagagwe mo kgweding e e tlang.
Go na le kopano ya mokgatlho wa lekgotla la baithuti la sedika sa lona, mme o kopilwe ke mokgatlho go neelana ka tshedimosetso ya tsela go tloga kwa boemeladipalangweng go fitlha kwa lefelong la kopano. Thala tshedimosetso eo o akaretsa dilo di tshwana le maina a mebila, dikolo, dikereke, matshwao a tsela le tse dingwe.